Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1138

6. LAP KIS FAJLAGOS AKTIVITÁSÚ ANYAGOK (LSA-II) UN szám 2912, 2976, 2978, 2980, 2981 1. Anyagok Az LSA-II azon radioaktív anyagok három csoportja közül a második, amelyeknek fajlagos aktivitása természetüknél fogva korlátozott, vagy amelyekre becsült közepes fajlagos aktivitáshatárok vonatkoznak. Az LSA-II anyagokhoz tartoznak: 2912 Kis fajlagos aktivitású radioaktív anyagok (LSA-II), m.n.n., 2976 Tórium-nitrát, szilárd, 2978 Urán-hexafluorid, hasadó, engedményes vagy nem hasadó, 2980 Uranil-nitrát-hexahidrát oldat, 2981 Uranil-nitrát, szilárd. 1.2 A kis fajlagos aktivitású (LSA-II) anyagok olyan radioaktív anyagok, amelyeknél a sugárzási szint egy küldeménydarab tartalmától vagy a csomagolás nélküli rakománytól 3 m távolságban árnyékolás nélkül nem haladhatja meg a 10 mSv/h (1000 mrem/h) értéket, és a következő leírások valamelyikének megfelelnek: 1.2.1 Víz, maximum 0,8 TBq/dm3 (20 Ci/dm3) trícium koncentrációval; vagy 1.2.2 Szilárd anyagok és gázok legfeljebb 10–4 A2/g egyenletesen megoszló fajlagos aktivitással; vagy 1.2.3 Folyékony anyagok legfeljebb 10–5 A2/g egyenletesen megoszló fajlagos aktivitással. 1.3 Hasadóanyagok fuvarozásánál a 12. lap követelményeit is ki kell elégíteni. 2. Csomagolás/küldeménydarabok Az LSA-II anyagokat csomagolásokban, konténerekben, tartálykocsikban vagy tankkonténerekben lehet fuvarozni, amennyiben: – a csomagolás, amely lehet tartálykocsi, tankkonténer vagy konténer is, az IP-2 (lásd a 2.7 Függelék 2.5 pontját) vagy az IP-3 (lásd a 2.7 Függelék 2.6 pontját) ipari küldeménydarabokra vonatkozó előírásokat, valamint a 2.7 Függelék 2.7 pontját és tartálykocsik vagy tankkonténerek esetén a 2.10 ás 2.11 Függelék* követelményeit az LSA-II anyagok állapotának megfelelően, mint azt a 4. táblázat tartalmazza, kielégíti; – az anyagnak a csomagolásba, a tartálykocsiba, a tankkonténerbe vagy a konténerbe oly módon kell berakva lenni, hogy rendes fuvarozási körülmények között a tartalom kiszabadulása és az árnyékolás csökkenése ne következhessen be.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes